
JÕELÄHTME VALLAVALITSUS	



Kai Rimmel							Teie: 14.01.2026
Tarmo Paldermaa
Marju Aolaid
Riin Pajula
Toomas Kümmel
Ardo Lass
Toomas Laanejõe
Erki Tammleht
Aleksei Degtjarjov						Meie: 28.01.2026 nr 1-9/227-1



Vastus seoses Loo aleviku Kuusiku tee 24 kinnistule kogukondliku õunaaia rajamisega


Austatud vallavolikogu liikmed

Esitasite 14.01.2026 kirjaliku pöördumise, mis sisaldab kolme küsimust. Vastavalt Kohaliku omavalitsuse korralduse seaduse (KOKS) § 26 lõikele 2 on volikogu liikmel õigus saada oma kirjalikule küsimusele vastus valla- või linnavalitsuselt või valla või linna ametiasutuselt 10 tööpäeva jooksul küsimuse esitamisest arvates.

Oma pöördumises väidate, et kuna Andrus Umboja on Jõelähtme vallavanem ning MTÜ Loo esindaja ja tegelik kasusaaja Kuusiku tee 24 kinnisasjale rajatud kogukondliku õunaaja rajamisest ja siis ei ole võimalik, et Andrus Umbojal puudus otsustusõigus kõnealuse õunaaja rajamise küsimuses.

Selgitan veelkord (korra olen seda teinud juba vallavalitsuse 22.12.2025 kirjas nr 1-9/5388-1), et võimalikust huvide konfliktist tulenevalt taandas Andrus Umboja ennast nii Jõelähtme Vallavalitsuses, MTÜ Loo juhatuses, kui ka Harjumaa Omavalitsuste Liidu juhatuses Kuusiku tee 24 maaüksusele kogukondliku õunaaia rajamise projekti aruteludest ja selle teemal otsustamisest. See tähendab, et Andrus Umboja ei osalenud kõnealuse küsimuse otsustamisel. Teie väited isiklikust kasust ja otsustusõigusest on väärad ja nende väidete ainuke eesmärk on luua kujutlus nagu oleks kõnealune õunaaed rajatud Andrus Umboja huvides, mis ei vasta tõele.

1. Palute esitada Loo aleviku eestseisuse ja Jõelähtme Vallavalitsuse protokollid, millest nähtuks Andrus Umboja taandamine. Vallavalitsus esitab asjakohaste vallavalitsuste istungite protokollid. Kuna vallavalitsus ei korralda MTÜ Loo juhatus ja Harjumaa Omavalitsuste Liidu juhatuse koosolekute protokollimist, siis soovitan neil kõnealuste dokumentidega tutvumiseks pöörduda eelnimetatud mittetulundusühingute poole.

2. Küsite, kas Reformierakonna liikme ja toonase vallavolikogu esimehe Väino Haabi tegevus kogukonna õunaaia rajamisel enne 2025.a KOV valimisi võib olla vastuolus erakonna rahastamise põhimõtetega ja kas tegemis on keelatud annetusega.

Selgitame, et Jõelähtme Vallavalitsusel puudub pädevus erakondade rahastamise üle järelevalvet teostada.

3. Viidates 01.01.2026 saadetud alevikuvanema ja MTÜ Loo esindaja poolt aleviku eestseisuse nimel saadetud kirjale, küsite miks lükkab vallavanem Andrus Umboja vastuse Loo aleviku Kuusiku tee 24 kinnistule rajatud kogukondliku õunaaia rajamise eest Väino Haabile.

Esiteks jääb arusaamatuks, kuidas on viidatud Väino Haabi poolt saadetud kiri seotud kõnealuse õunaaiaga. Teiseks jääb arusaamatuks, millisest vastutusest antud juhul räägitakse. Vallavanem kannab poliitilist vastutust kogu vallavalitsuse tegevuse eest sõltumata sellest, kas vallavanem ennast mõne küsimuse arutamisest ja otsustamisest ennast taandab või mitte.


Lugupidamisega


(allkirjastatud digitaalselt)
Andrus Umboja
vallavanem


Lisad:	1. Jõelähtme Vallavalitsuse 17.04.2023 protokoll nr 17;
	2. Jõelähtme Vallavalitsuse 09.10.2025 protokoll nr 46.

